༡མཚན་དོན།འདིའི་མཚན་རྒྱས་པར།ཀིརྟི་ཚང་གི་གདན་ས་གོང་འོག་གིས་གཙོས་ཆོས་བརྒྱུད་གྲུབ་མཐའ་རིས་མེད་ཀྱི་ཚད་མའི་དགུན་ཆོས་ཆེན་མོ།ཞེས་དང་།མཚན་བསྡུས་པར།ཀིརྟི་ཚང་གི་ཚད་མའི་དགུན་ཆོས་ཆེན་མོ་ཞེས་འབོད།ཚད་མའི་དགུན་ཆོས་ཆེན་མོ་འདི་གོ་སྒྲིག་གནང་མཁན་དང་འདིའི་ཚོགས་ཡུལ་ནི་མདོ་སྨད་ལྷོ་རྒྱུད་ཀྱི་ཀིརྟི་ཚང་གི་གདན་ས་གོང་འོག་ཡིན།སྤྱིར་ཀིརྟིའི་དགོན་མ་ལག་བཞི་བཅུ་ཙམ་ཡོད་པའི་ཁྲོད་སྔ་མོ་ནས་མཚན་ཉིད་ཀྱི་རྩོད་གྲྭ་ཡོད་པའི་དགོན་པ་བཞི་ཡོད་པ་ལ་ཀིརྟི་ཚང་གི་གདན་ས་ཆེ་ཁག་བཞི་ཞེས་འབོད་བཞིན་ཡོད།